Breithiúnas na Cúirte Ginearálta an 8 Deireadh Fómhair 2025 – Swissgrid v ACER
(Cás T-558/23) 1
(Fuinneamh – Margadh inmheánach leictreachais – Treoirlíne maidir le cothromú leictreachais – Airteagal 1(6) agus (7) de Rialachán (AE) 2017/2195 – Ardán Eorpach chun fuinneamh don chothromú a mhalartú ó chúltacaí athbhunaithe minicíochta le gníomhachtú uathoibríoch – Easpa rannpháirtíochta oibreoir córais tarchurtha na hEilvéise – Caingean arna tabhairt i gcoinne Bhord Achomhairc ACER – Coinníollacha agus socruithe mionsonraithe chun caingean a thabhairt – Airteagal 28 de Rialachán (AE) 2019/942 – Do-ghlacthacht mar gheall ar easpa seasaimh os comhair Bhoird Achomhairc – Easpa cúram díreach – Pléadáil neamhdhleathachta)
Teanga an cháis: an Béarla
Páirtithe
Iarratasóir: Swissgrid AG (Aarau, an Eilvéis) (ionadaithe: P. De Baere, P. L’Ecluse, K. T’Syen, V. Lefever agus V. Ion, Dlíodóirí)
Cosantóir: Gníomhaireacht an Aontais Eorpaigh um Chomhar idir Rialálaithe Fuinnimh (ionadaithe: P. Martinet agus E. Tremmel, Gníomhairí, le cúnamh ó B. Creve agus T. Kölsch, Dlíodóirí)
Idiragraí, mar thaca leis an gcosantóir: an Coimisiún Eorpach (ionadaithe: O. Beynet, T. Scharf, B. De Meester agus C. Hödlmayr, Gníomhairí)
Ábhar
Lena chaingean de bhun Airteagal 263 CFAE, iarrann an t-iarratasóir go gcuirfí ar neamhní Cinneadh A-008-2022 ón mBord Achomhairc de Ghníomhaireacht an Aontais Eorpaigh um Chomhar idir Rialálaithe Fuinnimh (ACER) an 29 Meitheamh 2023 lena ndíbhtear an chaingean i gcoinne Chinneadh 15/2022 ó ACER an 30 Meán Fómhair 2022 toisc í a bheith do-ghlactha.
An chuid oibríochtúil
Díbhtear an chaingean.
Ordaítear do Swissgrid AG a chostais féin agus na costais arna dtabhú ag Gníomhaireacht an Aontais Eorpaigh um Chomhar idir Rialálaithe Fuinnimh (ACER) a íoc.
Ordaítear don Choimisiún Eorpach a chostais féin a íoc.
____________
1  IO C, C/2023/229, 23.10.2023.